
Najveća hrvatska proslava 


1500. godišnjica veza hrvatskoga naroda 
sa Sv. Stolicom 


Hrvatski su biskupi izdali okružnicu, kojom pozivaju sve 
Hrvate, da se već sada počnu pripravljati na najveću hrvatsku 
katoličku proslavu, otkad postoji hrvatski narod. Ta će proslava 
biti godine 1941, Te će se naime godine navršiti ravno tisuću 
i trista godina, kako su Hrvati prvi put stupili u vezu sa Sv. 
Ocem Papom kao vrhovnim poglavarom kršćanstva, I punih 
tisuću i trista godina ostali su eto vjerni Namjesniku Kristovu 
te mu se nikad nisu iznevjerili. 

Zato ćemo se svi od sveg srca rado i veselo odazvati po- 
zivu hrvatskih biskupa, te ćemo taj veliki jubilej prvih 
hrvaiskih veza sa Sv. Stolicom velečanstveno proslaviti. Tom 
ćemo proslavom mi Hrvati -cijelom svijetu dokazati, da smo i 
danas ono što smo kroz 13 stoljeća bili: nerazorivi bedem ka- 
toličke. Crkve u ovim stranama Europe. A to ćemo i ostati, 
doklegod bude hrvaiskog imena, 

Na tu ćemo se najveću proslavu hrvatskog naroda odsada 
pune dvije godine spremati, da bude što veličanstvenija i za 
hrvatski narod što časnija. I eto prvo čim ćemo se na to slavlje 
hrvatskog naroda pripravljati, bit će to, da ćemo svi nastojati 
što bolje upoznati svu hrvatsku prošlost, kakva je bila u tih 
1300 godina. — Samo tako ćemo pravo shvatiti ono, što ćemo 
godine 1941, slaviti. A hrvatsku nam prošlost najbolje prika- 
zuje knjiga >HRVATSKA POVIJEST«, koju je napisao o. dr 
Oton Knezović i koju je izdalo Društvo sv. Jeronima.. Knjiga 

' je to od 320 stranica, a stoji za naše čitatelje samo 20 dinara 
(za druge 30 dinara). Ta knjiga treba da se nađe sad u ruci 
svakog svijesnog Hrvata, 


IMAMO NOVOG PAPU 


OD JEDNOGA PAPE DO DRUGOGA 


Dan 10. veljače osvanuo nam je s tužnom viješću, 
koja je odjeknula po cijelom svijetu: Umro je veliki Papa 
Pijo XI. Na taj glas sva se Crkva Božja zavila u crno, 
svi su vjernici osjetili, kao da su ostali bez oca, sav je svijet 
bolno priznao, da je izgubio najvećeg zaštitnika. I mi Hr- 
vati. On je bio velik prijatelj Hrvata i Slavena uopće. On je 
boraveći više godina “među Poljacima imao prilike upoznati 
slavensku dušu. Hrvati, koji su za vrijeme njegova vlada- 
nja Crkvom hodočastili u Rim i bili u njegovim audijencija- 
ma, ne će nikada zaboraviti krasnih mu govora, osobito 
onih, gdje je slavio prošlost Hrvata. 

Taj veliki Papa je eto mrtav. Pape umiru, ali papin- 
stvo živi trajno. Od. onoga svečanoga časa, kada je Simon, 
sin Jonin, prozvan Petrom, od onoga časa, kada je toga 
Petra sam Sin Božji u Cezareji Filibovoj i kasnije na jezeru 
Tiberijadskom postavio sebi za vidljivoga namjesnika na 
zemlji, od toga časa do danas i do vijeka mijenjaju se na 
stolici sv. Petra u Rimu njegovi nasljednici. I tako će biti, 
dok Sin Božji opet ne dođe na Zemlju, da sudi živima i 
mrtvima. Zato kakogod je velika žalost za Papom, koji 
umre, tako se ta žalost brzo pretvara u radosno  iščeki- 
vanje, da bude izabran novi Namjesnik Isusov. Kao što 
je smrt Sv. Oca Pape najtužniji dan, što ih proživljuje Crkva, 
tako su izbor i krunisanje novoga Pape najsvečaniji časovi 
u životu Crkve. To su svečani i uzvišeni časovi nesamo za 
katolike nego i za cijeli svijet. I doista se cijeli svijet iza 
smrti Pape Pija XI. zanimao, tko će biti novi Papa. A i 

razumljivo je to: nijedna kraljevska ni carska dinastija 
na svijetu nije tako slavna kao papinstvo niti po dugom 
nizu svojih predaka, niti po broju svojih podanika. Nijedna 
organizacija nije dala čovječanstvu toliko znamenitih 
ljudi, toliko svetaca, genija, junaka ni uopće toliko ve- 


likih ljudi kao katolička Crkva. Već kao vrhovni poglavar: 


te Crkve bez obzira na lične vrline i sposobnosti Sv. Otac 
Papa je predstavnik najsjajnije i najsvetije službe na ze- 
mlji. Razumljivo je dakle ono neprestano i skoro tjeskobno 
pitanje iza smrti jednoga Pape: tko će biti novi Papa ? 
Tako je bilo po čitavom svijetu veliko zanimanje, 
iko će postati nasljednik velikoga Pape Pijo XI. ,,Tko će 
biti novi Papa ?' pitali se vjernici, pitali su inovjerci, na- 
gađali su svi ljudi i svuda, premda na to pitanje nijesu 
znali odgovoriti niti sami kardinali, kada su ulazili u tako 
zvani konklave (t. ji. kad su išli u Vatikan na izbor novog 
Pape). To je djelo Duha Svetoga i razboritosti i mudrosti 
kardinalskoga zbora u konklavu. ' ' 
Vrijeme između jednoga i drugoga Pape zove se latin- 


ski ,,sede vacante", t. j. vrijeme praznoga prijestolja. U. 


to vrijeme Crkvom upravlja zbor kardinala ili stožernika 
Crkve. To je nesamo u Rimu nego i u cijelom svijetu vrije- 


me velikoga iščekivanja, to su povjesni dani za Crkvu, 


i svijet. 

To vrijeme, dok nema Pape, ne smije dugo trajati. 
Po sadašnjem propisu moraju se najkasnije za 18 dana 
poslije smrti Pape sastati oni, koji treba da izaberu novoga 
Papu. 

NM biraju kardinali (stožernici), koji su po časti 
u Crkvi katoličkoj prvi do Pape. Ima ih najviše 70. Ali 
u doba smrti Pape Pija XI. bilo ih je samo 62, a mnogi su 
od tih u najdaljim krajevima svijeta, u sjevernoj i južnoj 
Americi. No za 18 dana mogli su svi stići u Rim. I stigli su. 

Izbor novoga Pape zna trajati po više dana, a i duže. 
Dapače znalo se desiti, da traje i više mjeseci. Papa Pijo X1. 
izabran je nakon biranja od 6 dana. A kod ovog. izbora 

Pape cijeli je svijet bio iznenađen, kad je novi Papa iza- 
bran odmah prvi dan. A to je radosno iznenađenje bilo 
to veće, kad je kao munja po svem svijetu pukao glas: 
za novoga Papu izabran je kardinal Eugenije Pacelli (čitaj : 
Pačeli), najpoznatiji i po svem svijetu najugledniji od sviju 
kardinala, koji je za života prošloga Pape bio njegova de- 
sna ruka u upravi Crkve i koji je po njemu i uzeo ime Pijo XIL, 
da pokaže cijelom svijetu, kako će on u upravi Crkve poći 
putem svog velikog predšasnika, 


ŽIVOT SV. OCA PAPE PIJA XII. 


Može li se uopće napisati život Pape ? Život je to 
čovjeka, koga je Bog vodio svojim otajstvenim stazama 
do vrhunca sunčanog brda, gdje ga je onda postavio za 
svoga Namjesnika na zemlji. Taj je život zatvoren očima 
ljudskim. 

Novi Sv, Otac Papa Pijo XII. je dostojanstven, a ipak 
jednostavan čovjek, koga rese najveće kreposti. Njegov 


, je cijeli život bio posvećen Bogu, vjeri i Crkvi. Sav se po- 


svetio nauci, . crkvenoj diplomaciji i javnom djelovanju. 
No u svemu svome javnom radu i životu on je bio uvijek 
najprije svećenik, sluga i službenik Božji. Oni, koji su mu 
bili bliže, divili su se uvijek, kako je u svakoj prilici znao 
spojiti osjetljive dužnosti nuncija i kasnijega državnoga 
tajnika s dužnostima svećenika, koji svaki dan polaže ra- 


/ čune svoje savjesti Bogu. Znade se, da je više puta ozbiljno 


mislio pustiti sav diplomatski rad i posvetiti se samo vjer- 
skome životu, no Pape mu nijesu dali, jer su u njemu ot- 
krili čovjeka, koji će najumnije znati izvršiti često pre- 
teške zadatke u vremenima tako teškim za Crkvu. A on se 
podvrgao iz poslušnosti uvjeren, da vrši volju Božju vršeći 
volju svojih poglavara. Njegov nastup očarava, njegova 
visoka pojava .s odlučnim, skoro strogim licem, s pogledom 

uprtim preda se pokazuje dušu punu duboke vjere. Njegovo 
držanje; njegovo duboko poznavanje ljudi-i stvari .udah- 
njuju poštovanje i udivljenje. Njegov ogromni ugled u 
. svijetu već kao kardinala, njegovo veliko znanje, dobrota 

i ljubeznost učinile su ga najistaknutijom osobom  kar- 
dinalskoga zbora. Visok je, tanahan i nježan, no iz cijelog 
mu bića izbija velika moralna snaga. Visoko i jako čelo 
odaje umnost. Zatvoren je i miran, samo mu žive oči svje- 
doče o bujnom duhovnom životu, koji ključa iza njih. Inače 
mu je hod i držanje mladenačko, kretnje nada sve dosto- 
janstvene, glas zvonak. Eto takav je naš novi Sv. Otac 
Papa Pijo XII. i 


Rodio se u Rimu 


.Ulica-u Rimu, nazvana Ponte Rione, sva je u slavlju 
i ponosi se, jer se u njoj od konzistorijalnog advokata 
kod Svete Stolice Filipa Pačellija i Virginije Graziosi rodio 
sadašnji Sv. Otac Papa Pijo XII. Bilo je to 2. ožujka 1876. 
godine. Imao je već starijega brata i sestru. Dadoše mu na 
krstu ime Eugenije. Danas, kada je postao crkveni poglavar 
katoličke Crkve, sjećaju ga se starci iz njegove ulice i pre- 
pričavaju razne zgode iz njegova života kao djeteta i dječaka. 
Ali nijedna nije tako divna kao ova: 

Mala povorka s «djetetom Eugenijem vratila se kući 
iz crkve Sv. Celsa, gdje mu je svećenik oprao dušu od is- 
točnoga grijeha i navukao u znak nevinosti bijelu košuljicu. 
Među njima se nalazio i don Jacobaćci (Jakobači), starac 
svećenik, poznat sa svoga svetoga života u cijelom onom 
kraju. Kada su došli kući, taj stari svećenik odjednom kao 

. nadahnut uzme maloga Eugenija na ruke, prinese ga pro- 


zoru, odakle se lijepo vidjela kupola crkve sv. Petra, i ' 


reče : 


< ,»Jednoga dana svi će kršćani pozdravljati ovo dijete 


“u bazilici sv. Petra." i 
Tako pripovijedaju starci iz ulice Ponte. Rione. 


zi LI Črni patricij 

Obitelj Pačelli bila je vazda odana: Svetoj: Stolici i u: 
ono doba, kada. je drska framasonska . ruka Ziko 1870.: 
vladala Rimom i pravila Papi i Svetoj Stolici “neprestanih 


> Filip Pačelli, otac Pape Pija XI. | 


neprilika. Plemićke (patricijske) porodice, odane. Papi, nazi- 
vali. su neprijatelji Crkve ,,crni patriciji". Među te je spadala: 
i obitelj Pačelli, koja je bila uzorna-kršćanska obitelj. Svake 
nedjelje je cijela obitelj. Pačelli uvijek dolazila u.crkvu, pa 
je mali Eugenije uvijek ministrirao.:“ n HRVON 6 


» KR 


Mučenik bez čavala 


Duša je malog Eugenija po naravi bila pobožna, a 
u sjeni crkve bivala je sve bliža Bogu, Iz crkve vraćao se 
kući sa željom, da i on ,,služi misu'*. Oblačio se kod kuće 
kao za misu, propovijedao sa žarom kao pravi propovjednik. 
Kada je čitao primjere iz života svetaca i mučenika, nje- 
gove su se žive crne oči sjajile još jače, a duša mu je stva- 
rala junačke odluke. 

Jednoga dana pripovijedao je malome Eugeniju stric 
malo opširnije o žrtvama i krvavom mučeništvu misionara, 
koje u dalekim onim krajevima pribijaju čavlima na križ. 
Uto odjednom . Eugenije usklikne : 

»I ja bih htio biti mučenik, ali bez čavala!" 

Ta mu se želja evo sada ispunila. Jer što je Papa za- 
pravo, nego veliki mučenik, koji stoji na udaru tolikih 
neprijatelja: Crkve ? Samo što je to mučeništvo bez čavala, 
pa svijet ni ne sluti, koliko je golemo. .. 


Učenik : 


Pučku je školu mali Eugenije svršio kod sestara Božje 
Providnosti u Rimu i tu je već pokazivao veliku volju za 
učenje. Jednaku je marljivost pokazivao i u gimnaziji, 


»Po cijele dane i noći je učio," pripovijeda njegova ' 


sestra, ,i mi smo toliko puta još poslije ponoći vidjevali 
svijetlo u njegovoj sobi. Toliko je radio, te smo se uvijek 
bojali za njegovo zdravlje." ' 
Osobito je volio učiti jezike. Profesor Antun Neviani 
bio je njegov profesor iz prirodopisa. Starcu je sada već 
80 godina, no dobro se sjeća mladoga Pačellija, kome je 
bio. tri godine profesor. Izvan sebe je bio od radosti, kada 


je čuo, da je taj njegov nekadanji učenik postao Papa. 


On .ga se sjeća kao najboljega svoga učenika. 
 QOdlučnost mladoga Pačellija u obrani istine odsijevala 


je već ma đačkim klupama. Jednoga dana narugao se je- 

dan profesor pred školskom mladeži, da je jedan: učenik 
pišući zadaću o velikim ljudima ubrojio i Svetog: Augustina 
među velike ljude. x s AGA | 
.»Ne znam, kako se može takvo što. napisati," reče 
profesor. us 


Desetgodišnji Eugenij Pačelli 


Tada se digne mladi Pačelli blijed i ozbiljan te reče : 
..»Ja sam to napisao i spreman sam i braniti to svoje 
mišljenje !'" ' :. Moga nj“ 

Profesor. se zbunio, a cijeli razred ušutio od tjeskob- 
nog očekivanja, šta će sada biti, Međutim na iznenađenje: 

sviju. profesor se stane ispričavati, da nije mislio: vrijeđati 
vjerske osjećaje učenika; i zamoli, da se pređe preko toga. 
<. “Tu-je zgodu pripovijedao sam Pačelli još kao državni 

tajnik: Iz toga se vidi, koliki je-on ugled uživao u školi 
pred profesorima. Godine 1894. svršio je gimnaziju s odlič- 
nim uspjehom odlikovan zlatnom medaljom. 


Svećenik 


Otac njegov je htio u početku, da mu se sin posveti 
pravu pa da bude u kuriji kod Sv. Stolice kao i stariji mu 
brat Franjo. No Eugenijeva je mlada duša željela da poleti 
na krilima pobožnosti i nauke, i on se odluči za svećeničko 
zvanje. Stupio je u sjemenište. Na Gregorijanskom papin- 
skom sveučilištu svršio je i položio doktorat filozofije, bo- 
goslovije, crkvenoga i civilnog prava. O Uskrsu godine 1899. 
bio je Eugenije Pačelli posvećen za svećenika. Bile su mu tada 
23 godine. Pristupio je k oltaru Božjemu prvi put u Rimu 
u bazilici Santa Maria Maggiore (Sveta Marija Velika ili 
Snježna): : A 

Eugenije Pačelli je u početku sanjao, da se posveti po- 
niznom, požrtvovnom . svećeničkom .radu. No volja ga je 
Crkve pozvala drugamo. Bio je pozvan, da kao profesor 
predaje crkveno 'pravo na istoj bogosloviji, gdje je sam 
svršio i crkvenu diplomatsku nauku. No njegova velika obra- 
zovanost podiže ga još više. Godine 1901. pozove ga veliki 
Papa Lav XIII. po savjetu znamenitoga pravnika kardi- 
nala Gasparrija u državno tajništvo za izvanredne crkvene 
poslove. Kardinal Gasparri mu je rekao, da bi on želio, da se 
mladi Pačelli posveti službi Crkve u njezinim međunarod- 
nim odnošajima. Iz poslušnosti primio se Pačelli te službe. 
Prošao je sve stupnjeve te diplomatske crkvene službe, 
dok nije postao podtajnik u Kongregaciji za izvanredne 
crkvene poslove. No-on nije ipak ni na tom mjestu napuštao 
svećeničke vjerske poslove. Podučavao je mladež u kate- 
kizmu, ispovijedao i propovijedao kao svaki obični svećenik.“ 

Uto je vrijeme 1911. godine bio u izaslanstva, ;što: ga 
je Pijo X. poslao na krunidbu engleskoga kralja Đure V. 
Papa Pijo X., svet čovjek i dubok. poznavalac ljudi, pro- 
matrao je mladoga Pačellija, uvidio njegove. sposobnosti: 
i imenovao ga tajnikom kongregacije za. crkvene poslove. 
Iza smrti Pija X. Papa ga je Benedikt XV. zadržao u istoj 
službi, a to je bio znak posebnog povjerenja. Tada je bio 
državni tajnik Sv. Oca Pape kardinal Gasparri, komu je Pa- 
čelli kasnije postao i nasljednik. Kardinal Gasparri bio je 
velik pravnik, pa je izradio divni crkveni zakonik od 1917. 
U izrađivanju toga zakonika mnogo mu je pomagao -i 
Pačelli. kk i iu 

Za vrijeme svjetskog rata Pacelli je došao na važno 
mjesto u službi crkvene diplomacije. JE ov ETA 


Apostolski nuncij 

Nakon prve. tri godine. rata Njemačka je bila već u 
teškom položaju. Papa Benedikt XV. bio je u velikoj brizi, 
kako će biti s katoličkom Crkvom u Njemačkoj poslije 
svjetskog rata, za koji se g. 1917. već znalo, da će ga Nje- 
mačka izgubiti. I evo taj veliki Papa mira odredi Pačellija, 
da ode za apostolskog nuncija u Bavarsku 21. travnja 1917. 


< god. U znak velike sklonosti sam ga je Papa Benedikt XV. 


posvetio u papinskoj Sikstinskoj kapeli za biskupa. To je 
bilo na istome mjestu, gdje je eto 22 godine kasnije Pačelli 
bio izabran za Papu. 

. Kad je Pačelli morao u Bavarsku za papinskog nun- 
cija, svi su se nad tim radovali, samo su bili žalosni kardinal 
Gasparri i dobra majka Pačellijeva gospođa Virginija..:Kar- 
dinal Gasparri je žalosno uskliknuo : A2. o AKNI 

»Odsjekli su mi desnu ruku!" HRN od 

A Pačellijeva se majka nije mogla gotovo utješiti. 
Nedavno joj je bio umro. muž, a sada joj daleko odlazi sin. 
Ali kada joj je Eugenije predložio, da. će: poći do Pape'i 
zamoliti ga, da ga riješi te dužnosti; usprotivila: se majka: 


A 


0 ne, nikada ne bih htjela, da se opirem volji Božjoj !" 
U svibnju 1917. otputovao je Pačelli u Njemačku. no- 
seći njemačkom caru Papino pismo o predlogu za mir: 

Rat je g. 1918. svršio pobijedom protivnika Njemačke. 
-U «Njemačkoj je buknula revolucija. Car je morao pobjeći. 
A u Bavarskoj je buknula pače komunistička revolucija. 
Sav se diplomatski zbor sklonuo iz Minhena (Miinchena), 
«glavnoga grada Bavarske, na sigurnije mjesto. No Pačelli 
je ostao u Minhenu. Uveče 29. travnja 1919. komunisti 
su provalili u:samu zgradu nuncijature. Pačelli je neustra- 
šivo izašao pred njih i prosvjedovao protiv takva postupka 
s tolikim dostojanstvom i: mirnoćom, da je to prenerazilo 
napadače. I premda je jedan od njih već bio stavio revol- 
ver na prsa nunciju, svi se napadači komunisti, iznenađeni 
Pačellijevom hrabrošću, udaljiše. Tek kasnije se Pačelli 
na izričiti poziv i zapovijed Pape Benedikta XV., da ne 
stavlja svoj život u pogibelji, sklonuo na kratko vrijeme 
u Švicarsku. Kada su se prilike-u Bavarskoj opet sredile, 
nastavio je ondje svojim diplomatskim radom, i kruna 
toga rada bio je vrlo povoljan. konkordat između Svete 
Stolice i Bavarske sklopljen 29, ožujka 1924. To je bio prvi 
konkordat (ugovor između Sv. Oca Pape i države) iza svjet- 
skog rata, i taj je eto bio djelo nuncija Pačellija, za koji je 
mučno radio punih pet godina. Taj je konkordat služio 
kasnije kao uzor drugim konkordatima. Kardinalu Gas- 
parriju nije više bilo žao, što je dao ,odsjeći svoju desnu 
ruku'', Izvještaji Pačellija iz Bavarske bili sui tako točni, 
tako jasni, brzi i do u sitnice izrađeni, da je kardinal Gas- 
parri znao veselo uskliknuti : 

;»Kako je to lijepo obrađeno ! Kolika točnost i jasnoća ! 
priča ha kako taj čovjek dobro ispituje i poznaje ljude i 
stvari." ' 

Pačelli je ostao u Bavarskoj osam godina okružen 
simpatijama bavarske vlade i naroda. Njegov je upliv bio 
tolik, te.se to prenijelo i na ostalu Njemačku, pa je već 
1925.. godine. bilo omogućeno, da se otvori nuncijatura u 

Berlinu: Tko bi bio bolji za to mjesto od Pačellija 2! I 

doista bude imenovan prvim nuncijem u Berlinu zadržavši 

dalje! nuncijaturu u Bavarskoj. e ; 
Njegovo djelovanje u Berlinu nije bilo manje nego u 


Minhenu. Konkordat između Prusije i Svete Stolice, sklo- 


Virginija Pačelli, majka Pape Pija XII. 


.pljen 14, kolovoza 1929., okrunio je i njegov rad u: Berlinu. 
Svi su se onda zadivili tome uspjehu, jer su tada bili na 
vladi u Prusiji socijalisti. No nuncij Pačelli je vršio tolik 
utjecaj na svu okolinu, da mu se nitko nije mogao oprijeti. 
Zna se na pr., da je između tadanjeg predsjednika njemačke 
republike Hindenburga i Pačellija vladao srdačan odnošaj, 
premda je Hindenburg bio poznat kao mrk i nedruštven čovjek. 

mre maze Kardinal 
> Uspjehe nuncija Pačellija za katoličku Crkvu u. Nje- 
.mačkoj nagradio je Papa Pijo XII. tim, što ga je 16. stude- 
noga 1929. imenovao kardinalom. Uspjesi njegova dva- 
naestgodišnjeg rada u Njemačkoj pridonijeli su mnogo 
velikom porastu ugleda Svete Stolice i Katoličke Crkve 
u Njemačkoj. Kad je nuncij Pačelli iza imenovanja za 
kardinala odlazio iz Njemačke, rekao mu je tadanji pred- 
sjednik republike Hindenburg : NE 
. »Nikada ne ćemo zaboraviti, što ste u ovo vrijeme 
učinili u Njemačkoj za mir i za uređenje odnošaja između 
Svete Stolice i Njemačke. si 
= Jedan protestantski pastor rekao .je nakon: jednoga 
razgovora s njime: | 
,»,On nije nuncij nego anđeo 1. ' : 
To se kasnije u Njemačkoj o njemu govorilo i među 
katolicima i međuđprotestantima. U. isto vrijeme, dok je 
Eugenije Pačelli dovršavao poslove oko konkordata s Pru- 
sijom, brat je njegov Franjo zajedno s Papom Pijom XI. 
radio na sklapanju tako zvanog lateranskog ugovora, to jest 
ugovora između Svete Stolice i Italije. Tim je ugovorom 
g. 1929. Sveta Stolica opet dobila svoju državu. 
Kada je trebalo otići iz Njemačke, kardinal Pačelli 


imao je u svojoj skromnosti jedinu želju, da postane pogla- _ 


var kakve velike biskupije s mnogo kršćanskih duša i 
da radi na njihovu spasenju. No mjesto toga je voljom 
Pape Pija XI. postao najbliži savjetnik Sv. Oca Pape. I 
nesamo to. Godine 1930. je veliki kardinal Petar Gasparri, 
koji je pod dvojicom Papa kao državni tajnik, to jest kao 
prvi papinski doglavnik u najtežim vremenima služio Cr- 
kvi, napustio je iza ostvarenja vatikanske države to mje- 
sto, jer je bio već vrlo star i slab. Novim državnim tajnikom 
postao je kardinal Pačelli. Došao je na najvažnije mjesto 
do Pape. I na tome mjestu ostao je punih devet godina 
kao, vjeran, neumoran saradnik i tumač volje Pape-Pija XI. 

* No ubrzo je iza toga kardinal: Pačelli po želji Pape 
Pija XI. morao primiti još i druge najvažnije službe u vr- 
hovnoj\ upravi Crkve. Pa ipak uza sve to on ostaje stari 
skromni Eugenije Pačelli, koji je sve te časti shvaćao samo 
kao novu dužnost, novu odgovornost. Na posveti nad«' 
grobnog spomenika kardinalu Merry del Valu, nekadanjem 
papinskom drž. tajnuku, rekao je u svome govoru ove riječi : 

.,,Jedina veličina ovdje dolje na zemlji je sveta jedno-- 
stavnost duše i sjaj kreposti, koji kruni dušu zaslugama; 
pred Bogom." . na 

Radio je neumorno od jutra do mraka te se nije gotovo 
ni micao od pisaćeg stola. Švaki dan je ustajao u šest sati 
ujutro, odslužio sv. misu i obavio razmatranje. Iza krat- 
kog zajutarka u pola osam počeo je njegov rad. U pola je- . 
danaest redovito je bio priman od Sv. Oca Pape, gdje su 
zajednički rješavali najvažnije crkvene poslove. Oko 
podne se vraćao u svoju sobu i tu radio do. sata i po. Iza 
kratkog objeda malo je otpočinuo, a onda oko 3 sata popodne 
pošao na šetnju. Ali i na šetnju je nosio knjigu ili kakav: 
spis. Oko pet sati već se opet nalazio u svome uredu, gdje 
je ostajao do večera. Iza večere u osam sati redovito je 
ostajao i radio u svojoj radnoj sobi do jedan sat:iza ponoći. 
I drugi dan i svaki dan opet tako. U njegovu su predso- | 
blju svaki dan čekali diplomati (to jest zastupnici raznih dr- 
žava), zatim papinski poslanici (apostolski delegati), biskupi 


i drugi dostojanstvenici, da budu primljeni od njega. 


Neki francuski: novinar, koji je posjetio Vatikan, piše : 
,Vidio sam jednom s torbom za spise prolaziti jednog 
kardinala. Išao je brzim korakom, visok, suh, zagasite 
blijede boje lica, vlasi već prosijedih, pobožnog izgleda, 
živih crnih očiju. Pogledom sam upitao jednog višeg sve-: 
ćenika, tko je to. Odgovorio mi je, da je to kardinal. Pačelli- 
i da se vraća od Sv. Oca Pape." deja i 

Usprkos svih velikih časti zadržao je svoju plemenitu 
skromnost. Svakoga je primao jednako ljubezno i otpra- 
tio ga kod odlaska, pa ma bio i najjednostavniji čovjek,- 

do: najdonjih stepenica kuće. I kao kardinal sam se; brijao 
i-od svoga je brijača, koji ga je dolazio šišati, tražio, da do- 
lazi k njemu u običnom bijelom radnom odijelu i da zbog 
njega ne gubi vrijeme oblačeći crno odijelo. I danas brijač 
priča s veseljem i ponosom, kako se rado šalio s njime po- 
kazujući mu, da se može i bez sapuna obrijati električnim 
aparatom. 

Kao kardinal državni tajnik sklopio je brojne kon- 
kordate (ugovore) sa raznim državama kao s.Badenom, 
Austrijom, Rumunjskom i kasnije s cijelom Njemačkom, 
a i konkordat s Jugoslavijom, protiv kojega su se, kako 
znamo, digli svi protivnici katoličke Crkve, jer su tim kon- 
kordatom imala biti zajamčena važna prava nama kato- 
licima. 

Budući kardinal Pačelli govori deset jezika (talijanski, 


latinski, grčki, francuski, njemački, engleski, španjolski, 


portugalski i još neke: jezike) te kako je sjajan govornik, 
i to jedan od najboljih na svijetu, rado ga je Papa Pijo XI. 
slao u razne države i strane krajeve svijeta kao svoga po- 
sebnoga izaslanika. I doista nijedan kardinal državni taj- 
nik nije prije toliko putovao, kao što je putovao kardinal 
Pačelli, koji je tako došao u osobnu vezu s predstavni- 
cima raznih naroda. 

U listopadu g. 1934. bio je u Argentini (u južnoj Ame- 
rici) kao kardinal poslanik Sv. Oca Pape na međunarodnom 
euharistijskomi kongresu u Buenos Airesu. Na putu kući 
bio je u glavnom gradu Urugvaja i u Španiji, gdje su se već 
svetogrdne ruke crvenih komunista bile pružile na sveti- 
šta katoličke Crkve. 

Šest mjeseci kasnije, to jest u travnju godine 1935, 
otišao je kao papinski izaslanik u Lurd, gdje je u ime Sv. 
Oca Pape zatvorio izvanrednu svetu godinu i tisućudevet- 
stotu godišnjicu smrti Isusove na križu. : 

Godine 1936. upotrebio je svoje praznike u listopadu 
i studenom, da proputuje Sjedinjene Države Sjeverne Ame- 
rike. Tom je prilikom posjetio i predsjednika sjeveroame- 

Kardinal Eugenije Pačellij 


15 


ričkih država Ruzvelta (Roosevelta) i bio od njega naj- 
svečanije primljen.“ ta ene sn nv moj 

Godine 1937. bio je opet u Francuskoj: u građu Lizjeu 
(piše se: Lisieux), gradu sv. Male Terezije, da pusVeti ba= 
ziliku te svete karmelićanke i da joj se pomoli za zdravlje 
Pape Pija XI. te za mir i pravednost u svijetu. 

Godine 1938. poslao ga je Papa Pijo XI. u Budim- 
peštu kao apostolskog poslanika. na svjetski euharistijski 
kongres. I na taj je kongres donio svoje riječi utjehe i svoje 
blagoslove u ovim teškim vremenima. . 

Na svim tim putovanjima i kongresima održao je mnoš- 
tvu vjernika krasne govore u raznim jezicima, pa su svi 
bili udivljeni, kako on govori tolike jezike. U Njemačkoj 
je govorio savršenom njemštinom, u Francuskoj bisernom 
francuštinom, u Sjevernoj Americi engleski, u južnoj Ame- 
rici španjolski i portugalski, kao da je rođeni sin svih tih 
zemalja. U talijanskom gradu Milanu tiskana je godine 
1936. knjiga njegovih krasnih govora u šest jezika. Ta knjiga 
opseže pet stotina stranica, s I 

Koliko ga je Papa Pijo XI. cijenio-i volio, vidi se i po 
ovoj zgodi: Kada se godine 1936. vratio iz Sjeverne Ame- 
rike, nađe na svome stolu u sobi krasnu sliku Pape Pija XI. 
s Papinim vlastoručnim potpisom. Na sliku je Papa sam 
napisao ove riječi: ,Pijo XI. Papa predragome svome 
kardinalu — prekooceanskom — sveameričkom — Euge- 
niju Pačelliju prigodom sretnog povratka. 14. XI. 1930." 

. Usprkos svoga silnoga posla dospijevao je i na: svaku 
sitnu pojedinačnu stvar. To dokazuje i ova zgoda: Jedno 
poslijepodne šetao se brzim koracima cestom uz albansko 
jezero u. Kastel Gandolfu, papinskom ljetovalištu, Usu- 
sret mu dođe skupina bogoslova. Kardinal se najprijaznije 
upustio s njima u razgovor i opazi jednoga bogoslova vrlo 
žalosnoga. Zapita ga: za uzrok njegove tuge. 

,Vaša Uzoritosti, majka mi je na umoru," odgovori 
žalosno bogoslov. : 

Pačelli ga stane bratski tješiti pa mu na koncu reče: 


16. 


Papa Pijo 


s S a sa 
XII. iza svog izbora 2. ožujka 


< Vidite, brate, i ja sam baš ovih mjeseci imao: ve- 
uiku žalost. Samo budite hrabri." I lijepo ga je bratinski 
utješio. 

No koliko je još ugodnije bilo iznenađenje tog bogoslova, 
kada mu jednoga dana ravnatelj zavoda donese brzojav 
od samoga kardinala Pačellija, u kome mu javlja, da mu je 
mati ozdravila i da je izvan svake opasnosti. U svoj svojoj 
zaokupljenosti kardinal Pačelli nije zaboravio, da se zanima 
za zdravlje nepoznate mu starice majke. 

Jednom zgodom prigodom nekog naučnog sastanka 
ugleda među profesorima i jednog svog starog profesora. 
Kardinal mu se smiješeći se približi, uhvati ga za obje ruke 
i srdačno zagrli te su ostali svi okolo začuđeni. Profesor je 
«kasnije sretan i nada sve ugodno iznenađen rekao drugim 
profesorima : ' 

Ki »Uzoriti gospodin bio je nekoć moj đak." 

Da bi ojačao svoje tijelo, bavio se kao i Papa Pijo XI. 
športom (tjelovježbom). Dok se Papa Pijo XI. volio penjati 
na visoke planine, kardinal Pačelli je volio veslanje, jaha- 
nje i nekoliko sati duge šetnje po svježem zraku.. 

Vrlo je glazben te izvrsno svira violinu. 

On je danas najbolji crkveni :govornik, a spada među 
ponajbolje govornike svijeta uopće. 

Silno je volio Papu Pija XL., a i pokojni Papa je njega 
vrlo cijenio. Kada je 16. prosinca 1937, Pijo XI. davao 
kardinalski šešir petorici kardinala, prisustvovao je kao 
državni tajnik i Eugenije Pačelli. Kažu, da je Papa tada 
u SVOM govoru spomenuo proročkim duhom, da se među 
prisutnim kardinalima nalazi njegov nasljednik i pri tom 
pogledao Pačellija. Kada je Pijo XI. teško obolio, Pačelli 
je bio žalostan, kao da mu je bolestan rođeni otac. Kada 
je umro Papa Pijo XI., plačući je kardinal Pačelli zajecao : 

»O koliki gubitak i kolika žalost. za Crkvu i čovječan- 
stvo !" Nije u svojoj skromnosti ni mislio, da će biti on iza- 
bran za nasljednika Pape Pija XI. Mislio je, da će iza iz- 
bora novoga Pape biti riješen teške dužnosti i odgovornosti 


18 


Izborna dvorana, u kojoj se bira Papa 
To je zapravo kapelica u papinskom dvoru, 
nazvana Sikstinska kapelica 


državnog tajnika i otpočinuti malo u kojem samostanu. 
Uredio je i sve svoje stvari i kofere i spremio se na odlazak 
iz državnog tajništva, 


Izbor novoga Pape 


Osamnaest dana iza smrti Pape Pija XI. sastao se 
konklave (izborni zbor kardinala), da izabere novoga Papu. 
Bili su na okupu svih šezdeset dva kardinala Crkve kato- 
ličke, pače i kardinali iz obiju Amerika. I dva bolesna kar- 
dinala Selvaggiani (Selvađani) i Boggiani (Bođani) dali su 


19 


.še..prenijeti u: ćelije konklava, da i oni. sudjeluju kod, iz- 


.bora:: Francuskog kardinala Baudrillarta, starca od: osam»: 


deset godina, vozili su na kolicima.u konklave, jer na; sta- 
račkim nogama ne može više da hoda. M ' 
Dan prije sastanka konklava 1. ožujka padala je u 
Rimu kiša, no pred veče je preštala, pa se na nebu ukazala 
prekrasna duga, i to baš nad sobama kardinala državnog 
tajnika Pačellija. Zanimljivo je, da je kardinal Pačelli imao 
u svome grbu golubicu s maslinovom grančicom u kljunu 
«i dugu nad golubicom s riječima : djelo mira jest djelo prav- 
de (latinski : opus justicie paks). 


Sv. Oca Papu biraju kardinali (stožernici), kojih je 


ovajputa bilo 62. Oni su se skupili sa sviju strana svijeta 
.u Rimu te su se 1. ožujka po podne zatvorili u Vatikanu 
i odijelili od cijeloga svijeta, da ih nitko ne buni u njihovu 
izbornom: radu. Kad su se jedamput zatvorili u konklave 
(izborni zbor) u Vatikanu, nitko više nije mogao do njih, 
dok ne izaberu novoga Papu. To je tako strogo, da su sva 
vrata i svi prozori bili zapečaćeni i pod nastrožom stra- 
žom. 
Točno u 7 sati i 17 minuta uveče 1. ožujka zazvonilo 
je u Vatikanu zvono konklava. Svi su se kardinali već bili 
sabrali. Po papinskom dvorištu obilazio je Monsinjor Res- 
pighi, prefekt (načelnik) ceremonija papinskog dvora, te 
je govorio: 

(=, Neka izađu svi, koji ne spadaju. u konklave !" 

U taj čas stajala su vani u dvorištu još 3 kardinala 
razgovoru :: Ascallesi (Askalezi), Caccia (Kača) i Pačelli. 
I oni su morali ući svaki u svoju sobu. Zadnji je ušao kar- 
dinal. Pačelli. Zadnji je ušao te nije ni slutio, da će izaći 
prvi po časti i vlasti. 

. Drugi dan u četvrtak 2. ožujka u 9 sati ujutro bila je 
sv. misa i zaziv Duha Svetog u prisutnosti svih kardinala 
Nešto prije. deset sati pozvao je glas zvona kardinale u kon. 
klave“ a biranje. ' 

. <. Vani je Trg sv. Petra od ranog jutra toga dana bivao 
sve puniji i automobili, kočije, autobusi prenosili su onamo 


Peć, u kojoj se pale glasovnice sa suhom ili mokrom slamom, 
prema tome, da  l:je izbor pape uspio ili nije. 
Lijevo se vidi vreća slame: 


neprestano novo i novo mnoštvo ljudi, koji su se tu sku- 


pili, da čekaju znakove o tom, kako teče izbor novog Pape. 

. > Uz izborne prostorije (konklave) bio je namješten 
liineni dimnjak, koji je vodio od peći iz konklava. U toj 
peći palile su se glasovnice, kojima su kardinali glasovali 
za novog Papu. Ako se iz dimnjaka digao crni dim (od mokre 
slame, koju bi u konklavu u peći zapalili), to je bio znak, 
da je glasovanje obavljeno, ali da Papa još nije izabran, 
jer još nitko. nije dobio većine. Kad se pojavio bijeli dim 
(od suhe slame), to je bio znak, da je novi Papa izabran. 

Na taj eto dim čekalo je toga dana oko sto tisuća ljudi 
na Trgu sv. Petra. I gle, oko 121 p6 sati javlja prvi crni dim, 
da je prvo i drugo glasovanje prošlo bez uspjeha, jer nitko nije 
dobio dvije trećine glasova, koliko je potrebno, da netko 
bude izabran za Papu. 

I tako se ono mnoštvo svijeta razišlo kući, jer se tek 
po podne u 4 sata nastavljao izbor. Kod izbora Pape Pija XI. 
glasovali su kardinali 14 puta, te je izbor trajao 6 dana. 
Kod drugih papinskih izbora znalo je to još i duže trajati : 
i po nekoliko: tjedana, dapače i po više mjeseci. Zato jei 
sada sav svijet govorio: ,,Bog zna, kako će dugo trajati sa- 
dašnji izbor pape?" Ks Ž 

Tako su se pitali i svi oni, koji su se toga dana o podne 
razilazili s Trga sv. Petra. Većina je mislila, da će izbor 
trajati nekoliko dana, pa zato mnogi po podne više nisu 
ni došli. No uza sve to se po podne opet skupilo veliko 
mnoštvo svijeta na Trgu sv. Petra. Opet je tu vladalo uz- 
buđeno čekanje. Uto iza 6 sati uveče najedamput nastade 
radosno klicanje-: 

»Eno bijeli dim! Eno bijeli dim !" 

I doista bijeli je: dim iz onog limenog dimnjaka davao 
znak, da je novi Papa izabran. ' 

»Živio novi Papa! Živio novi Papa!" kliču sa sviju 
strana, Tim se klicanjem:ori Trg sv. Petra, ono se širi po 
bližim. ulicama te sve dalje i dalje. Za čas je cijeli Rim već 
znao, da je izbor novoga Pape završen. I odasvuda stali 
su ljudi da trče prema Trgu sv. Petra, da ondje čuju, tko je 
izabran, i da prime- prvi blagoslov novoga Namjesnika 

Kristova, jer je običaj, da se novi.Papa po prilici po sata 
iza izbora prvi put pokaže na balkonu bazilike sv. Petra 
te da podijeli prvi svoj blagoslov: 


Papa Pijo XII. nekoliko časaka iza svog izbora ide u papinskom 
odijelu, da primi poklonstvo kardinala 


Trg se. sv. Petra sve više punio ljudima, koji su kli- | 
cali, dizali šešire, mahali rupcima, skakali uvis od radosti, 
pjevali i davali svim: mogućim načinima izraz svom veselju, 
što je izabran novi Papa. a era e 

..samo tko je izabran ?" pitali su se svi radoznalo, 
jer:to još nije bilo objavljeno. i: 

Uto se sa balkona bazilike sv. Petra stao spuštati kra- 
san golem sag s papinskim grbom : taj se sag tu izvjesi uvijek, 


prije nego će doći Sv, Otac Papa. A onda se pojavio: kardi- - 


nal Caccia (Kača) Dominioni. Cijelim Trgom sv. Petra 
zavladala iišina, da si muhu mogao čuti, 1 progovori taj 
karcinal svečanim glasom : 


. »Javljam: vam veliku radost. Imamo Papu: prečasnog 
i uzoritoga gospodina kardinala Eugenija Pačellija, koji je 
sebi užeo ime Pijo XII." , 

Da ste sada vidjeli onu radost, ono. klicanje, koje je 
sad.uzelo mah, To se ne da ni opisati. Činilo se, da će se 
svi među sobom izgrliti i izljubiti, tako su Svi bili ižvan 
sebe od oduševljenja, Ta izabran je za novoga Papu onaj, 
koji je među svim: kardinalima najumniji, najsvetiji, naj- 
obljubljeniji i u cijelom svijetu najugledniji. Izabran je 
k tomu još kardinal, koji je rodom iz Rima, a već preko 218 
godina nije bilo Pape rodom Rimljanina. Dakako da je 
i to za sve stanovnike Rima bio još posebni razlog, da se 
raduju novome Papi. 

Radio je uto već bio javio i cijelom svijetu vijest o 
izboru kardinala Pačellija za novoga Papu. I kao što se 
Rim: radovao tom izboru, isto takva je radost obuzela sve 
katoličke duše širom svijeta, što je izbor novoga Pape tako 
brzo svršen i što je za 262. nasljednika sv. Petra izabran 


baš onaj, koga je cijeli svijet najviše želio i za čiji su se iz- 


bor svi pobožni katolici molili, 


U 6 i po sati uveče pojavio se nakon uzbuđenog i ne- 
strpljivog iščekivanja sam novi Sv. Otac Papa Pijo XII. 
prvi put.na balkonu sv. Petra. Pojavio .se, kao da je pred 
nas, Koji smo stajali na Trgu sv. Petra, stupilo neko nad- 


zemaljsko viđenje. Klicanju onoga golemog mnoštva naroda: 


ni kraja ni konca, Da je bilo moguće, svi bi od onih sto 

Pred bazilikom sv. Petra kod krundbe Pija XII. 


tisuća; bili poletjeli k njemu, da mu iskažu: izraze radosti, 
odanosti, štovanja, ljubavi, vjernosti. 

Uto je novi Sv. Otac Papa digao ruku na blagoslov. 
Cijeli je Trg sv. Petra utihnuo, svi su pobožno kleknuli, 
da prime prvi papinski blagoslov novog Namjesnika Kri- 
stova., I on je blagoslovio i grad i svijet, kako se to za taj 
papinski blagoslov kaže. A kad nas je blagoslovio, nastade 
novo klicanje,. koje se dizalo tamo prema balkonu, gdje je 
stajao Sv. Otac Papa Pijo XII. kao anđeo i svetim rukama 
pozdravljao i blagosivao: ono neizmjerno mnoštvo naroda. 
A mislio je u taj čas i na sve katolike svega svijeta, koji 
su se isto tako radovali njegovu izboru, te jei njima..i u 
najdalje daljine slao svoj prvi apostolski blagoslov. 


Krunidba novog Pape 


Tako je eto katolička Crkva dobila novog svog vrhov- 
nog poglavara. Čim je novi Sv. Otac Papa bio izabran, 
odmah je preuzeo svoju novu uzvišenu službu. No običaj 
je, da se novi. Papa svečanim načinom i okruni posebnom 
papinskom trostrukom krunom, koja se zove tijara. Izbor 
je izvršen 2. ožujka, a odmah je iza izbora odlučeno, da 
svečana krunidba bude u nedjelju 12. ožujka. 

Ta je krunidba Sv. Oca Pape Pija XII. obavljena 
na: najsvečaniji način. Na tu je svečanost došlo golemo 
mnoštvo svijeta iz bližih i dalekih krajeva, a pogotovu 
iz. sviju katoličkih naroda Evrope. Došli su i zastupnici 
iz 40 država. Toliko ih još nikad nije bilo kod ovakve sve- 
čanosti u Rimu. ' 

Krunidbena svečanost obavljena je u bazilici sv. Petra, 
a sama krunidba na balkonu te crkve. Tako su barem samu 
krunidbu mogli vidjeti svi, koji su to željeli, a takvih je bilo 
oko pola milijuna. Dakako: da toliko golemo mnoštvo svijeta 
nije. moglo stati u baziliku sv. Petra, premda je to najveća 
crkva na svijetu. Tko je htio ući, morao je tražiti od uprave 
te crkve ulaznicu. Preko 250 tisuća ljudi je molilo takve 

Papu Pija XII. nose na krunidbu 


ulaznice, ali podijeljeno ih je samo 30 tisuća. Dakle 30: 
tisuća osoba moglo je ući taj dan u baziliku sv. Petra, a svi: 
su ostali morali pred njom čekati na samu krunidbu. > : 


24. 


Već oko 5 sati ujutro stali'su ljudi stizati u baziliku 
sv. Petra, premda je svečanost počela tek u 8 i po sati. 
. Ljudi su tako rano došli, da uhvate bolja mjesta. U 7 sati 
bila je cijela crkva već tako puna, da nije kasnije više nitko 
pušten u nju. Svi su se drugi smjestili pred crkvom, gdje 
su bili namješteni zvučnici, da svi mogu bar čuti cijelu 
svečanost iz crkve, kad je već ne mogu vidjeti. 

Dan je bio krasan. Sunce je divno sjalo. I zemlja i 
nebo i ljudi — sve je bilo u svečanom sjaju i zanosu. 

Neopisivi su časovi radosti bili za nas, koji smo imali 
sreću prisustvovati toj svečanosti i u bazilici sv. Petra, 
kad je Sv. Otac Papa Pijo XII. prvi put služio papinsku 
sv. misu, i pred bazilikom, kad je bio okrunjen tijarom. 
Među tim sretnicima bilo je i nas nekoliko Hrvata (među 
.njima i glavni urednik Društva sv.. Jeronima dr Andrić, 
zatim pisac ove knjižice), koji smo baš: na tu svečanost 
bili došli u Rim, Bili su dakako i svi Hrvati, koji žive u 


Rimu, na broju oko tridesetak. Iz drugih mjesta došla: su ' 


cijela hodočašća. 
U 8 i po sati najavljen je dolazak Sv. Oca Pape Pija 


XII. Došao je u svečanoj povorci, u kojoj su naprijed išli 


vatikanski kanonici i opati, zatim 200 biskupa i nadbiskupa 
s raznih strana svijeta, onda kardinali, a iza njega je u no- 
siljci nošen Sv. Otac Papa. Iza toga su išli predstavnici 
raznih država, na prvome mjestu talijanski nasljednik 
prijestolja princ Umberto s princesom, svojom ženom, 
pa je ovo bilo prvi put, da je kod jedne papinske krunidbe 
prisustvovao i talijanski kraljevski rod. Među predstavni- 


cima drugih država osobitu su pozornost pobudili pred-: 


sjednik irske vlade De Valera, zastupnik slovačke vlade 
ministar Sivak, izaslanici Španjolske i drugi. 

Kad se Sv. Otac Papa Pijo XII, pojavio na vratima 
bazilike sv. Petra, nošen na prijestolju u nosiljci, da ga 
sve ono- golemo. mnoštvo. može vidjeti, zavladalo je veliko 
oduševljenje i pobožno ganuće, A Sv. Otac Papa je samo 
na sve strane blagoslivao sve nas, koji- smo taj blagoslov 

Papinska sv. misa u crkvi sv. Petra prije krunidbe 


željno čekali upirući sa strahopočitanjem pogled u novog 
nasljednika sv. Petra apostola. ' 

Najdirljiviji je čas bio, kada je usred slavlja, kakvo 
se može prirediti samo zamjeniku Božjemu na zemlji, pri- 
stupio jedan svećenik tri puta pred Sv. Oca Papu i zapalio 
pred njim malo kudjelje uz riječi : ,,Sveti Oče, ovako prolazi 
slava svijeta!" Još je dirljiviji čas, kada je usred sv. mise 
kod podizanja Sv. Otac Papa pokazao sv. hostiju i kalež 
na tri strane, a srebrene trublje iz kupole iznad oltara za- 
trubiše, baš kao da trube anđeoske trublje. U taj čas si se 
osjetio, kao da si doista prenešen među anđeoske zborove. 

Cijela je ta svečanost w-bazilici sv. Petra trajala od 8 
i pol do 1 sat iza podne. Tada su opet Sv. Oca Papu u sve- 
čanoj povorci otpratili iz bazilike, kao što su ga dopratili, 
i uspeli gore na kat iznad ulaza u baziliku, da se tamo na 
balkonu obavi krunidba. Sav je narod iza toga navalio 
iz bazilike te stao pred njom k onima, koji su već kao more 
bili prekrili Trg sv. Petra i široku ulicu pred njim, to jest 
prostor od 1 i po kilometra u duljinu. 

Sve su sad tu oči bile uprte u balkon bazilike sv. Petra. 
Ondje je već bilo postavljeno zlatno prijestolje. Uto su 
donijeli papinsku zastavu, pa su došli neki kardinali, a za- 
tim se pojavio sam Sv. Otac Papa, koji je sjeo na prijestolje. 
Iza nekih molitava stavlja mu kardinal-đakon trostruku 
krunu na glavu izgovarajući ove riječi : ' 

»Primi tiaru, urešenu trostrukom krunom, i znaj, da si 
otac vladara i kraljeva, poglavar cijele zemlje, namjesnik 
Spasitelja našega Isusa Krista, kome je čast i slava u vijeke 
vjekova. Amen. 

Sv. Otac Papa, okrunjen, izmolio je sad neke molitve, 
a zatim svečano blagoslovio ono golemo oduševljeno mnoš- 
tvo. Nakon blagoslova kao bura provali novo klicanje Sv. 
Ocu Papi, a-on stoji između neba i zemlje kao prava veza 
između ovog i drugog svijeta te sa suzom u oku i ganut 
blagosiva sve nas, da nam dokaže ljubav Oca svega kršćan- 
stva. Tek nakon nekog vremena mašući nam rukom na 

Okrunjeni Papa dijeli blagoslov s baikona sv. Petra 


oproštaj udaljio se Sv. Otac Papa u svoje dvore. A nardd | 


stade da se razilazi, kao da se rijeke razlijevaju po svim 
ulicama Rima. 


Na večer je svečano rasvijetljeni Rim još jednom : 
odao svoju počast novom Božjem Namjesniku na zemlji. 


. Anđeoski pastir 


Imamo novog Papu. Jedan je učeni svećenik napisao, da 
u današnjim vremenima Papa mora biti svet svećenik, vješt 
diplomata (državnik), učen čovjek, dobar govornik, da znade 
što. više jezika i da bude dobro upućen u crkvene poslove 
u samom Vatikanu. To.je napisao prije, nego što je kardinal 
Pačelli izabran za novog Papu. Sv. Otac Papa Pijo XII. 


ima sva ta svojstva u najvećem stepenu. Pod njegovim mu- 


drim vodstvom, zaplovit će dalje sigurno Petrova lađa, a 


Kristovo će se stado pod novim Pastirom sviju pastira 


umnožiti i ojačati u vjeri. Ne zove uzalud jedno proročanstvo 
sadašnjeg Sv. Oca Papu Anđeoskim Pastirom (latinski : 
Pastor Angelikus). K njemu treba da hrle sva naša srca. Za 
njega treba da se molimo svi mi katolici, da mu ta molitva 
bude na pomoći u preteškoj njegovoj službi. U njega treba 
da se kao u najboljeg Oca uzdamo i mi Hrvati u svim na- 
šim nevoljama, koje nas tište ili nas još mogu da stignu. 
Po svojoj vjernosti Sv. Ocu Papi bili smo uvijek među prvim 
narodima svijeta, pa ćemo to još više biti i pod sadašnjim 
Papom Pijom XII, Anđeoskim Pastirom, koji, daj, Bože, 
da što duže upravlja Crkvom Kristovom ! 


Napisao Dr Josip Rožman 


S odobrenjem duhovne oblasti nadbiskupije zagrebačke | 

Slijedeći svezak : 


ZA STARE PRAVICE: 


(O Matiji Gubcu) 


Dosadašnja 54 sveska 


1. Kuda srlja čovječanstvo ? Napisao Dr Stjepan Bakšić 
2. Gospin plač . Đuro Cezner 

3. Svijet traži vođe A Petar Grgec 

4. Gdje nam je spas ? 4 Dr Josip Gunčević 
5. Što je Papa Hrvatima ? s Dr Ferdo Rožić 
6. Kada će biti propast svijeta? _,, Dr F. Grundler 
7. Crveno selo sy Dr Velim. Deželić 
8. Crna velevlast pa Dr Josip Andrić 
9. Hrvat mučenik ks Dr Josip Lončarić 
10, Sluge Antikrista Šš. Dr K. 8B. 

11. Što je čovjeku rad ? # Dr F, Ks. Novak 


12. Otkuda gospodarska kriza ? _,, Dr Aug. Juretić 
13. Jerusalemska slava jedno- 


ga Hrvata ja Krsto Stošić 
14. Obitelj bez djece — narod 
bez budućnosti s Pavao Matijević 
15. Sveti Ćiril i Metod jA 0, Dr Ante _Alfirevic 
16. Abesinija .4 Josip Sučević 
17. Od ropstva do slobode še Miho Pušić, biskup 
18. Najveći prijatelj Ki Dr Dragutin Hren 
19. Sveti Antun Padovanski SK Pavao Matijević 
20. Roditelji i djeca u Luka Perinić 
21. Rimokatol, Mali katekizam Od Deharba 
22. Istina o Španjolskoj Napisao Ivo Bogdan 
23. Adventisti — novi proroci i Ivan Kokot 
24. Mali Katekizam (izd.sa sl.) Od Deharba 
25. Katolička djevojka Napisao 0. I. Radić 
. 26-27. Mala Biblija (sa slika- 
ma. Cijena 3 Din) 3 Dr M. Lach 
SAMO 28. Sveta pastirica » Dr Josip Andrić 
29. Sveto Pismo (uvez. 20 Din) 
1 30. Gospin plač (aaa. ied.) i Đuro Cezner 
31. Žrtva svete Mise Priredio Dragutin Kukalj 
32. Pred bračnim svetištem Napisao 0. Ign. Radić 
DINAR 33. Bunjevci i Šokci Napisali A. Kokić i M. Čović 
34. Papa Pijo XII. Napisao dr Josip Rožman 


_ PPP M MŠVea'!..,; "aa 
»JERONIMSKO SVIJETLO" izdaje Hrvatsko Književno Društvo sv. Jeronima 
u Zagrebu, Trg Kralja Tomislava 21. Odgovorni urednik : Dr Josip Andrić, 
Zagreb, Trenkova ulica 1. Tisak Tiskare Narodne Prosvjete u Zagrebu. 
Za tiskaru odgovara Rajmund Sušin, Zagreb Kuhačeva ulica 2 Il. kat. 


Jeronimska Rućna Rnjižnica 


Evo prigode, da jeltino nabavite lijepih knjiga za svoju. 
kućnu knjižnicu! Niže je navedeno 10 skupina  jeronimskih 
knjiga, koje možete dobiti za trećinu prodajne cijene t. j. svaku 
skupinu za ciglih 10 dinara! Uz svaku kupljenu skupinu do- 
bije se žrebni broj, kojim se može dobiti još 25 drugih knjiga 
besplatno, jer će među kupce biti podijeljen velik broj nagrada. 
Pored toga će desetorica dobiti još magrade po 50 ili 109 
knjiga! 


Skupine Rnjiga po 10 dinara jesu ove: 

1. Tri knjige vjerske pouke: Obrana vjere, Crkva i država, 
Povijest Crkve. 

2. Četiri knjige nedjeljnih evanđelja. 

3. Četiri knjige pobožnih priča: Svijetlo svijeta, Golgotske 
ruže, Od Isusa i Marije, Kraljica Hrvata, 

4. Dva svetačka romana: Sedam puta udarani, Sofiju odabra. 

5. Dva romana o sv, Franji: Božji vitez, Božji sirotan. 

6. Tri knjige Hrvatske povijesti: Na vratima hrv. povijesti, 
Svoji na svome, Hrvatski Job, : 

7. Tri povijesna romana: U pandžama lava, Majka veliko- 
ga kralja, Petar Krešimir. 

8. Pet pripovijesti iz hrv. krajeva: Dalmatinke, Gorančice, 
Slavončice, S onu stranu Kapele i Bunjevčice. 


9. Dvije omladinske knjige: Stare slave djedovina, Tajna 
zelene ptice. 


10. Sedam knjiga gospodarske pouke: Kokoši, guske, patke, 
pure; Pčelarstvo i Svilarstvo; Crvena djetelina; Bakterije u ži- 
votu i gospodarstvu; Kukci štetočinje. 


Novac treba slati unaprijed, a za svaku skupinu treba do- 
dati 2 dinara za poštarinu. Novac se šalje čekom br. 34.676. 


HRVATSKO KNJIŽEVNO DRUŠTVO SV. JERONIMA - 
ZAGREB, TRG KRALJA TOMISLAVA BROJ 21. 


